 Ezikiel 37  Aka Jehova dịkwasịrị m, o wee jiri mmụọ Jehova kpọrọ m kpọsa netiti ndagwurugwu nke ọkpụkpụ juru.O wee mee ka m gagharịa netiti ha, ma, lee! ha dị nnọọ ọtụtụ na ndagwurugwu ahụ, lee! ha kpọrọ nkụ nke ukwuu.O wee malite ịsị m: Nwa nke mmadụ, ọkpụkpụ ndị a hà pụrụ ịdị ndụ ọzọ? M wee sị: Ọkaakaa Onyenwe anyị Jehova, ọ bụ gị onwe gị ma.O wee sị m: Buo amụma banyere ọkpụkpụ ndị a, sị ha, Unu ọkpụkpụ kpọrọ nkụ, nụrụnụ okwu Jehova:Nke a bụ ihe Ọkaakaa Onyenwe anyị Jehova gwara ọkpụkpụ ndị a: Lee, m ga-eme ka ume ndụ baa nime unu, unu ga-adịkwa ndụ ọzọ.M ga-eme ka unu nwee akwara, meekwa ka unu nwee anụ ahụ, m ga-eji akpụkpọ ahụ kpuchie unu, meekwa ka ume ndụ baa nime unu, unu ga-adịkwa ndụ ọzọ; unu ga-amarakwa na mụ onwe m bụ Jehova.M wee buo amụma dị ka e nyere m niwu. Ozugbo m busịrị amụma, m malitere ịnụ ụda, lee, mkpọtụ mere, ọkpụkpụ ndị ahụ wee na-abịaru ibe ha nso, ọkpụkpụ ana-agakwuru ọkpụkpụ nke ya.M wee hụ, ma, lee! akwara na anụ ahụ dịkwasịrị ha, akpụkpọ ahụ wee kpuchie ha. Ma ọ dịghị ume ndụ dị nime ha.O wee sị m: Buoro ifufe amụma. Buo amụma, gị nwa nke mmadụ, sị ifufe, Nke a bụ ihe Ọkaakaa Onyenwe anyị Jehova kwuru: Gị ifufe, si nifufe anọ bịa fekwasị ndị a e gburu egbu ka ha dị ndụ ọzọ.M wee buo amụma dị nnọọ ka o nyere m niwu. Ume ndụ wee malite ịbanye nime ha, ha wee dịrị ndụ, jirikwa ụkwụ ha guzoro, bụrụ ụsụụ ndị agha dị nnọọ ukwuu.O wee sị m: Nwa nke mmadụ, ọkpụkpụ ndị a bụ ụlọ Izrel dum. Lee, ha na-asị, Ọkpụkpụ anyị akpọọla nkụ, anyị enwekwaghị olileanya. E kewapụwo anyị iche kpamkpam.Ya mere, buo amụma, sị ha, Nke a bụ ihe Ọkaakaa Onyenwe anyị Jehova kwuru: Lee, m ga-emeghe ili unu. M ga-akpọpụtakwa unu nili unu, unu ndị m, wee kpọbata unu nala Izrel.Unu ga-amarakwa na mụ onwe m bụ Jehova mgbe m meghere ili unu nakwa mgbe m kpọpụtara unu nili unu, unu ndị m.M ga-etinye mmụọ m nime unu, unu ga-adịkwa ndụ ọzọ, m ga-emekwa ka unu biri nala unu; unu ga-amarakwa na mụ onwe m, Jehova, ekwuwo ya, meekwa ya, ka Jehova kwuru.Okwu Jehova wee ruo m ntị ọzọ, sị:Ma gị onwe gị, nwa nke mmadụ, were osisi, deekwa nelu ya, Nke Juda na ụmụ Izrel bụ ndị òtù ya. Werekwa osisi ọzọ, dee nelu ya, Nke Josef, ya bụ, osisi Ifrem, na ụlọ Izrel dum bụ ndị òtù ya.Jikọtakwa ha abụọ ka ha ghọọrọ gị otu osisi, ha ga-aghọkwa otu naka gị.Mgbe ụmụ ndị gị ga-amalite ịsị gị, Ọ bụ na ị gaghị agwa anyị ihe ihe ndị a pụtaara gị?sị ha, Nke a bụ ihe Ọkaakaa Onyenwe anyị Jehova kwuru: Lee, m ga-ewere osisi Josef, nke dị naka Ifrem, nakwa ebo niile nke Izrel bụ ndị òtù ya, m ga-atụkwasịkwa ha nelu ya, ya bụ, nosisi Juda, m ga-emekwa ka ha ghọọ otu osisi, ha ga-aghọkwa otu naka m.Ị ga-eji osisi ndị ahụ i dere ihe nelu ha nọrọ nihu ha.Sị ha, Nke a bụ ihe Ọkaakaa Onyenwe anyị Jehova kwuru: Lee, m ga-akpọpụta ụmụ Izrel netiti mba dị iche iche ha gara. M ga-esikwa ebe niile kpọkọta ha wee kpọlata ha nala ha.M ga-emekwa ka ha bụrụ otu mba nala a, nugwu ndị dị nIzrel, ọ bụkwa otu eze ka ha niile ga-enwe, ha agakwaghị abụ mba abụọ, a gakwaghị ekewa ha ka ha bụrụ alaeze abụọ.Ha agakwaghị eji arụsị ha ndị na-asọ oyi ka nsị na ihe arụ ha nakwa njehie ha niile merụọ onwe ha; m ga-azọpụtakwa ha nebe obibi ha niile bụ ebe ha nọ mee mmehie, m ga-emekwa ka ha dị ọcha, ha ga-abụkwa ndị m, mụ onwe m ga-abụkwa Chineke ha.Ohu m Devid ga-abụ eze ha, ha niile ga-enwekwa otu onye ọzụzụ atụrụ. Ha ga-ejekwa ije ná mkpebi ikpe m, ha ga-edebekwa ụkpụrụ m, ha ga-emekwa ya.Ha ga-ebikwa nala m nyere ohu m, ala m nyere Jekọb, bụ ebe nna nna unu hà biri, ha ga-ebikwa na ya, ha na ụmụ ha na ụmụ ụmụ ha ruo mgbe ebighị ebi. Ohu m Devid ga-abụkwa onyeisi ha ruo mgbe ebighị ebi.Mụ na ha ga-agba ọgbụgba ndụ udo; ọgbụgba ndụ nke ga-adịru mgbe ebighị ebi ka mụ na ha ga-agba. M ga-enyekwa ha ala ha ma mee ka ha mụbaa, debekwa ebe nsọ m netiti ha ruo mgbe ebighị ebi.Ụlọikwuu m ga-ekpuchikwa ha, m ga-abụkwa Chineke ha, ha onwe ha ga-abụkwa ndị m.Mba niile ga-amarakwa na mụ onwe m, Jehova, na-edo Izrel nsọ mgbe ebe nsọ m ga-adị netiti ha ruo mgbe ebighị ebi. 